**เทศบาลตำบลห้วยยอด ขอเชิญพุทธศาสนิกชนร่วมทำความดี ละเว้นความชั่ว ทำจิตใจให้บริสุทธิ์ เนื่องในวันมาฆบูชา**

วันมาฆบูชา ซึงเป็นวันสำคัญทางพุทธศาสนา เนื่องจากเป็นวันที่มีเหตุการณ์สำคัญเกิดขึ้นพร้อมกัน 4 ประการ ได้แก่ พระภิกษุสงฆ์ จำนวน 1,250 รูป มาประชุมพร้อมกันโดยไม่ได้นัดหมาย พระภิกษุทั้งหมดนั้น เป็น "เอหิภิกขุอุปสัมปทา" หรือผู้ได้รับการอุปสมบทจากพระพุทธเจ้า ซึ่งล้วนเป็นพระอรหันต์ผู้ทรงอภิญญา 6 และเหตุการณ์ดังกล่าวตรงกับวันเพ็ญ กลางเดือนมาฆะ หรือเดือนสาม เป็นวันที่พระสัมมาสัมพุทธเจ้าทรงแสดง "โอวาทปาติโมกข์" แก่พระสงฆ์เป็นครั้งแรก

ดังนั้น จึงเรียกวันนี้อีกอย่างหนึ่ง "วันจาตุรงคสันนิบาต" หรือ วันที่มีการประชุมพร้อมด้วยองค์ 4 ถือได้ว้าเป็นวันเกิดแห่งพระธรรมของพุทธศาสนา และหลักคำสอนดังกล่าวพุทธศาสนิกชนได้ถือหลักการ และวิธีปฏิบัติมาจนถึงปัจจุบัน โดยในปีนี้ตรงกับวันพุธที่ 16 กุมภาพันธ์ 2565 เทศบาลตำบลห้วยยอด ขอเชิญพุทธศาสนิกชนร่วม“ทำความดี ละเว้นความชั่ว ทำจิตใจให้บริสุทธิ์”

พิมมาส จันทร์ผ่อง/นักประชาสัมพันธ์ชำนาญการ/ข่าว

7 กุมภาพันธ์ 2565